Infanteriștii Diviziei I cehoslovace au luat parte la bătălia Franței în mai-iunie 1940. de asemenea, în escadrilele aviației militare franceze au fost încadrați mai mulți piloți cehoslovaci. Guvernul polonez a permis generalului Ludvík Svoboda să organizeze unități cehoslovace pe teritoriul polonez. Odată cu înaintarea trupelor germane, unitățile cehoslovace s-au retras spre teritoriile ocupate de Armata Roșie. Acești soldați au fost internați în lagăre sovietice, dar după invadarea URSS de către Germania Nazistă, unitățile lor au fost reactivate și cehoslovacii au reintrat în luptele împotriva naziștilor începând cu martie 1943.